# **PRECIZĂRI METODOLOGICE**

# **pentru completarea chestionarului M1**

Înregistrarea datelor se face pe baza evidenței primare și contabile din cadrul unității, în special a statului de plată întocmit pentru lunile trimestrului pentru care se completează chestionarul, indiferent pentru ce perioadă se cuvin sumele înscrise.

I**ndicatorii valorici** se înscriu cu zecimale (cu o cifră după virgulă).

**ATENŢIE:** Chestionarul cuprinde date aferente activității unității, la structura organizatorică existentă la sfârșitul trimestrului pentru care s-a completat. Dacă în cursul trimestrului intervin modificări organizatorice, înscrierea datelor se face astfel:

* în cazul trecerii unor subdiviziuni (secții sau alte subunități) de la o unitate la alta, datele unitii primitoare cuprind i pe cele aferente seciei incluse;
* în cazul comasării sau scindării de uniti, datele pentru trimestrul raportat se referă la noua structură organizatoric;
* pentru seciile desființate, datele până în momentul desființării se cuprind în chestionarul unitii de care au aparținut.

Datele se înscriu pe activități economice începând cu **activitatea principală** (col.2). Din însumarea datelor pe **activitățile principală** (col.2) și **secundare** (col.3-col.7) rezultă **totalul** pe întreaga unitate (col.1).

Obiectul cercetării îl constituie ***salariații***, cu excepția ***zilierilor***.

Conform Codului Muncii, categoria ***salariați*** include toate persoanele care prestează o muncă conform unei anumite specialități, calificări sau într-o anumită funcție, în schimbul unui salariu, în baza unui **contract individual de muncă** cu întreprinderea sau unitatea locală (filială, reprezentanță), indiferent de tipul lucrului îndeplinit, numărul de ore lucrate (timp complet sau parțial) și de durata contractului (perioadă determinată sau nedeterminată).

Nu se includ în categoria de salariați întreprinzătorii individuali – persoane care nu fac parte din personalul angajat al unității și execută lucrări sau prestează servicii pentru unitate în baza unor contracte de drept civil (contracte de antrepriză, de prestări servicii, de transport etc.), care cad sub incidența articolelor 26 Codul Civil și 5.16 Codul Fiscal al Republicii Moldova.

* În **rd.10** **se înscrie efectivul salariaților la sfârșitul trimestrului** (exclusiv salariații cu contract de muncă/raport de serviciu suspendat și cumularzii externi) care cuprinde persoanele cu **contract individual de muncă/raport de serviciu** pe durată determinată sau nedeterminată (inclusiv managerul sau administratorul) al căror contract de muncă/raport de serviciu nu a fost suspendat, fiind valabil în ultima zi a trimestrului pentru care se completează chestionarul. Astfel, în rd.10 se includ toți salariații remunerați, inclusiv lucrătorii sezonieri, temporari, în timp parțial, salariații cu munca la domiciliu, proprietarii remunerați, la fel și persoanele temporar absente pentru o perioadă determinată (de ex. în concedii de odihnă).

**Nu sunt cuprinși**: salariații cu contract de muncă/raport de serviciu suspendat, cumularzii externi, salariații detașați la lucru în străinătate, persoane care efectuează lucrări de reparație, întreținere etc. în numele altor unități.

* În **rd.20** se înscriu salariații care în ultima zi a trimestrului aveau **contractul de muncă/raportul de serviciu suspendat**, indiferent de perioada când s-a produs suspendarea, fiind în una din situațiile prevăzute de Codul muncii, în art. 75-78, privind “Suspendarea contractului individual de muncă” și Legea nr.158 /2008, art. 51-54 referitor la suspendarea raporturilor de serviciu.

*Exemple:* concediu de maternitate, boală sau traumă, concediu pentru îngrijirea copilului, concediu fără plată (inclusiv din inițiativa administrației), încorporarea în serviciul militar obligatoriu, detașare, alegere sau numire într-o funcție de demnitate publică pentru o anumită perioadă, salariații care se află în șomaj tehnic au contractul de muncă suspendat și nu beneficiază de indemnizație din salariul de bază (Codul muncii, art. 80 (4)) etc.

* În **rd.30** se înscrie **numărul mediu al salariaților** (în echivalent timp complet)pe trimestru (cu o zecimală), care reprezintă media aritmetică simplă rezultată din suma numerelor medii de salariați pentru lunile trimestrului de raportare împărțită la trei (numărul de luni în trimestru).

Numărul mediu al salariaților pe lună reprezintă media aritmetică simplă rezultată din suma efectivelor zilnice de salariați (exclusiv cei al căror contract de muncă/raport de serviciu este suspendat și cumularzii externi) din luna respectivă - inclusiv din zilele de repaus săptămânal și sărbători legale - împărțită la numărul total al zilelor calendaristice. Salariații, aflați în șomaj tehnic/staționare, care beneficiază de o indemnizație din salariul de bază, se includ proporțional cu timpul de lucru prevăzut în contractul de muncă.

**Nu se cuprind:** salariații aflați în concedii fără plată, în concedii medicale, în grevă, detașați la lucru în străinătate, alte absențe neplătite. În zilele de repaus săptămânal, sărbători legale și alte zile nelucrătoare se ia în calcul ca efectiv zilnic numărul salariaților din ziua precedentă. În cazul când unitatea a fost înființată sau și-a încetat activitatea în cursul trimestrului, se iau în calcul efectivele zilnice numai în perioada în care a funcționat, iar suma rezultată se împarte la numărul total al zilelor calendaristice din trimestrul respectiv.

**Salariații care au lucrat în timp parțial/mai puțin de o normă întreagă** se includ în numărul mediu, proporțional cu timpul de lucru efectiv lucrat/prevăzut în contractul de muncă (ex.: persoana care lucrează jumătate de normă se ia în calculul efectivului zilnic cu 0,5 în loc de valoarea 1) – numărul salariaţilor în timp parţial se transformă în număr de salariaţi în echivalent timp complet.

Conform Codului muncii (art.96), durata zilei de muncă a salariaților angajați în timp complet este de regulă de 8 ore pe zi, sau 40 ore pe săptămână. Durata de 6-7 ore pe zi, stabilită pentru anumite categorii de salariați, în funcție de vârstă, starea de sănătate, condițiile de muncă și alte circumstanțe (de ex. medici, cadre didactice, salariați cu vârsta de la 16 la 18 ani, persoane cu dizabilități) se consideră timp complet.

**Salariații care sunt angajați cu mai mult de o normă întreagă** (cumulează o funcție) se includ în numărul mediu cu valoarea 1 (ca o persoană).

**Salariații detașați** se iau în calculul numărului mediu la unitatea de la care își încasează drepturile salariale.

**Salariații aflați în delegare** se iau în calcul la unitatea care i-a delegat.

**ATENŢIE: În mod excepțional**, pentru cazurile când, **se plătesc sume corespunzătoare perioadelor anterioare** (ex. premii din cursul anului sau anuale, al 13-lea salariu etc.), **numărul beneficiarilor** (foști salariați sau salariați cu contract de muncă/raport de serviciu suspendat) **se vor** **include în numărul mediu al salariaților** proporțional cu perioadele pentru care se realizează plățile respective, astfel încât să existe o corespondență directă între sumele brute plătite și numărul mediu al salariaților.

* Din **rd.30** se defalcă în **rd.31** **cadrele didactice/medicii,** în afară de personalul de conducere care cumulează sau nu funcții didactice/de medici.
* În **rd.40** se înscrie numărul mediu al **cumularzilor externi** care se calculează analogic modului indicat în rd.30.
* În **rd.50** se înscrie timpul efectiv lucrat de salariați, inclusiv de cumularzii externi (exclusiv pentru zilele libere și sărbătorile legale, pauzele de masă, concediile de odihnă, concediile de boală, întreruperi ale lucrului neimputabile salariaților etc.), defalcat în timp lucrat **în cadrul programului normal de lucru** (**rd.51**) și în **timp lucrat suplimentar** (**rd.52**) – atât în zilele lucrătoare peste programul normal de lucru, cât și în zilele de repaus săptămânal, sărbători legale și alte zile nelucrătoare.

Timpul efectiv lucrat de salariaţii care se află în **şomaj tehnic/staționare/concedii din iniţiativa administraţiei etc.** este egal cu zero.

* **Rd.70** cuprinde totalul **sumelor brute calculate salariaților** sub formă de remunerare a muncii din fondul de salarii, profitul net, alte fonduri, inclusiv plata lunară a managerilor sau, după caz, indemnizația brută a administratorilor sau premii de performanță acordate acestora, potrivit contractelor de management, de administrare, încheiate, potrivit legii:
* salariile de bază brute corespunzătoare timpului efectiv lucrat în program normal și suplimentar (inclusiv indexări, indemnizații de conducere, salarii de merit și alte drepturi care potrivit actelor normative fac parte din salariul de bază);
* sporurile și indemnizațiile acordate sub formă de procent din salariul de bază brut sau sume fixe;
* sumele plătite pentru timpul nelucrat (concedii de odihnă, de studii, pentru zile de sărbători, motive familiale (căsătorie, naștere, deces etc.) prevăzute în contractele colective de muncă);
* premiile în cursul anului și anuale, inclusiv primele de vacanță, al 13-lea salariu etc.;
* compensarea concediilor de odihnă anuale nefolosite;
* drepturile în natură acordate salariaților;
* alte sume plătite din fondul de salarii, profitul net, alte fonduri potrivit legii sau conform contractelor colective de muncă.
* indemnizaţiile calculate salariaţilor care se află în **şomaj tehnic/staționare/concedii din iniţiativa administraţiei** şi care beneficiază, conform legislaţiei în vigoare, de o indemnizaţie din salariul de bază corespunzător locului de muncă, plătită din fondul de salarii.

**ATENŢIE:**

* **În sumele brute calculate sunt incluse:**
* toate elementele de plată, până la careva rețineri, efectuate de angajator în numele salariatului (inclusiv impozitul pe venit, prima pentru asigurarea obligatorie de asistență medicală, cotizațiile sindicale, alte obligațiuni ale salariatului);
* sumele plătite pentru perioada anterioară (ore suplimentare, premii etc.), precum și drepturile cuvenite dar neachitate în momentul completării chestionarului, cu condiția ca documentele de plată să fie întocmite și aprobate de cei în drept;
* în caz de plăți suplimentare intervenitedupă expedierea formularului, acestea se vor include în chestionarul trimestrului următor.
* **Din sumele brute calculate sunt excluse:**
* indemnizațiile de eliberare (concediere, pensionare), în afara premiilor de eliberare (concediere, pensionare);
* sumele plătite retroactiv ca urmare a câștigării în instanță a drepturilor bănești aferente anilor anteriori;
* dividendele plătite din profitul net;
* indemnizaţiile pentru incapacitate temporară de muncă plătite de către angajator;
* facilitățile și plățile sociale acordate de angajator în folosul salariaților (cu prilejul unor evenimente în familie (nașterea copilului, deces, căsătorie etc.), îmbunătățirea condițiilor locative, plata studiilor, inclusiv burse etc.).
* Dinrd.70 ”Remunerații personal”se defalcă:
* în **rd.71 ”sume calculate pentru timpul nelucrat”** – concedii anuale și alte concedii plătite, zile de sărbătoare, șomaj tehnic, staționare, alte plăți pentru timpul nelucrat;
* în **rd.72 ”drepturile în natură”** –sumele aferente valorii produselor, chiriei, combustibilului, energiei, transportului, hranei (în afara alimentației speciale/de protecție), tichetelor de masă, uniformelor de serviciu (în afara celor de protecție), facilităților pentru sport/recreere/vacanță etc., oferite salariaților potrivit unor acte normative sau prevederilor contractelor colective de muncă. Conform Codului muncii (Articolul 128, alineat (1)), ”Salariul reprezintă orice recompensă sau câștig evaluat în bani, plătit salariatului de către angajator în temeiul contractului individual de muncă, ...”, respectiv drepturile în natură, care sunt oferite salariaților, se includ în sumele brute calculate salariaților, indiferent de faptul dacă din ele se rețin sau nu impozite și contribuții;
* în **rd.73 ”sume calculate cumularzilor externi”**;
* în **rd.74 ”sume calculate cadrelor didactice/medicilor”**, în afară de sumele calculate personalul de conducere care cumulează sau nu funcții didactice/de medici.

**Notă: În mod excepțional**, sumele aferente câștigului salarial al cadrelor didactice calculate pentru lunile de vară (indemnizațiile pentru concedii) se vor arăta separat pentru fiecare trimestru în parte (chiar dacă acestea se calculează o singură dată).

* În **rd.120** se înscrie câștigul salarial mediu lunar brut obținut în trimestrul de raportare la unitate, care se determină prin raportarea sumelor brute plătite din fondul de salarii, din profitul net și din alte fonduri pe trimestru la numărul mediu lunar al salariaților pe trimestru și la 3 [((rd.70 - rd.73) : rd.30) : 3] x 1000.